
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου ΤΟ 

14 Ιανουάριου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Υπαγωγή στην άμεση διαχείριση του Υπουργείου Οικο¬ 
νομικών της κληρονομιάς του Παραοκευά Συμεω- 


νίδη . 1 

Υπαγωγή στην άμεση διαχείριση του Υπουργείου Οικο¬ 
νομικών της κληρονομιάς Σελίνας συζ. Ιωάννη Πα- 
ναγάκου . 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ωριαίας αποζημίωσης διδασκόντων στα 

μουσικά σχολεία . 3 

Αύξηση επιδόματος υπαλλήλων Ο.Υ.Θ. 4 

Ρύθμιση θεμάτων τελωνειακής επιτήρησης της ελεύ¬ 
θερης ζώνης Ηρακλείου . 5 

Έγκριση κυκλοφορίας Μετρητών Υγρών Καυσίμων τύ¬ 
που ΥΙ1.0ΙΖ ΤΕ-18 2,5" . 6 

Έγκριση κυκλοφορίας Ηλεκτρονικής Κεφαλής - Ανα- 
γωγέας θερμοκρασίας - Όγκου : νΕΟΑ της Ιταλι¬ 
κής Εταιρείας ΟΗΙΙΡΟ Ι50ΙΙ_ 5ΡΑ. 7 

Χορήγηση έκτακτης οικονομικής ενίσχυσης σε 17 μέλη 
του Μορφωτικού Εκπολιτιστικού Συλλόγου Μωαμε¬ 
θανών «Η ΑΔΕΛΦΟΣΥΝΗ» . 8 

Χορήγηση έκτακτης οικονομικής ενίσχυσης στους 
ανέργους Ξενοδοχοϋπαλλήλους του Νομού Κέρκυ¬ 
ρας . 9 

Χαρακτηρισμός του έργου: «Επέκταση και αναδιαρ- 
ρϋθμιση Τμήματος Επειγόντων Περιστατικών», Π.Γ. 
Νοσοκομείου Αθηνών «Γ. Γεννηματάς» και ορισμός 
Φορέα εκτέλεσής του .10 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Υπαγωγή στην άμεση διαχείριση του Υπουργείου Οικονο¬ 
μικών της κληρονομιάς του Παραοκευά Συμεωνίδη, 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 7.12.1977 ιδιόγραφη διαθήκη του Παρα¬ 
σκευή Συμεωνίδη, που δημοσιεύθηκε με το αριθ. 1550/ 


17.5.84 πρακτικό του Μον. Πρωτοδικείου Αθηνών (τόμος 
903 αριθμός 87), με την οποία άφησε τοήμισυ του τιμήμα¬ 
τος από την εκποίηση ενός οικοπέδου στη Γλυφάδα οε 
αναπαλλοτρίωτο λογαριασμό στην Εθνική Τράπεζα, με 
σκοπό, οι τόκοι του κεφαλαίου να διατίθενται για την 
αγορά ενδυμάτων, υποδημάτων και εν γένει ρουχισμού σε 
ανήλικα παιδιά, των οποίων οι γονείς αντιμετωπίζουν οικο¬ 
νομικά προβλήματα. 

2. Το από 5.7.1996 έγγραφό του εκτελεστού της δια¬ 
θήκης του Παραοκευά Συμεωνίδη. 

3. Τις διατάξεις των άρθρων 41 και 46 του Α.Ν. 2039/ 
1939. 

4. Την από 22/25.6.1996 γνωμοδότηση του Συμβου¬ 
λίου Εθνικών κληροδοτημάτων. 

5. Την αριθ. πρωτ. 1107147/1239/006Α/4.10.1996 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες του 
Υπουργού Οικονομικών στους Υφυπουργούς Οικονομι¬ 
κών (ΦΕΚ Β 992/7.10.96). 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Υπάγουμε στην άμεση διαχείριση του Υπουργείου Οι¬ 
κονομικών την κληρονομιαία περιουσία του Παραοκευά 
Συμεωνίδη, η οποία αφέθηκε στο Ελληνικό Δημόσιο με 
την από 7.12.1977 ιδιόγραφη διαθήκη του, που δημοσιεύ¬ 
θηκε με το αριθ. 1550/17.5.1984 πρακτικό του Πρωτοδι¬ 
κείου Αθηνών και η οποία αποτελείται από αναπαλλοτρί- 
ωση κατάθεση στην Εθνική Τράπεζα ποσού εκατόν είκοσι 
εννέα εκατομμυρίων επτακοσίων πενήντα οκτώ χιλιάδων 
οκτακόσιων πενήντα οκτώ δρχ. (129.758.858). 

2. Τα ετήσια έσοσδα της περιουσίας θα διατίθενται: 

α. Για την αγορά ειδών ενδυμάτων και υποδημάτων και 

εν γένει ρουχισμού ανήλικων παιδιών των οποίων οι γονείς 
αντιμετωπίζουν οικονομικά προβλήματα. 

β. Για την ενίσχυση με ποσό πεντακοσίων χιλιάδων 
(500.000) δρχ. ετησίως της εξωτερικής ιεραποστολής. 

Η ανεύρεση των οικονομικά αδύνατων ανήλικων παιδιών 
θα πραγματοποιείται μέσω των Ιερών Ναών, των Περιφε¬ 
ρειακών Διοικήσεων, των Κέντρων Παιδικής Προστασίας 
όπου υπάρχουν, ή μέοω οποιουδήποτε άλλου φορέα (κοι¬ 
νωνική Πρόνοια κλπ), στους οποίους θα απευθύνεται η 
αρμόδια υπηρεσία του Υπουργείου Οικονομικών και προς 
την οποία θα υποβάλλονται καταστάσεις των δικαιούχων 

οικογενειών με τα απαραίτητα δικαιολογητικά. Μετά από 
έλεγχο των δικαιολογητικών και γνωμοδότηση του Συμ¬ 
βουλίου Εθνικών Κληροδοτημάτων θα εκδίδεται σχετική 
απόφαση στην οποία θα αναγράφονται οι φορείς καθώς 
και τα πρόσωπα για λογαριασμό των οποίων θα εισπράτε- 
ται η οικονομική ενίσχυση. 

Στη συνέχεια θα εκδίδεται το ένταλμα επ’ ονόματι των 
ανωτέρω προσώπων, μέσω της Τράπεζας της Ελλάδος, 
στο Υποκατάστημα της έδρας του κάθε φορέα. 

Μετά την είσπραξη των χρημάτων οι φορείς θα προβαί¬ 
νουν στην αγορά των ειδών που ορίζονται στη διαθήκη και 
θα παραδίνονται στους έχοντας την επιμέλεια των ανηλί¬ 
κων, οι οποίοι θα υπογράφουν την παραλαβή των ειδών, 
σε σχετική κατάσταση η οποία θα υποβάλλεται με τις σχε¬ 
τικές αποδείξεις αγοράς στην αρμόδια υπηρεσία του 
Υπουργείου Οικονομικών. 

Σε περίπτωση που οι φορείς για οποιοδήποτε λόγο αδυ¬ 
νατούν να προβούν στην εκτέλεση του ως άνω σκοπού, 
τότε το ποσό της οικονομικής ενίσχυσης θα δίδεται στο 
γονέα ή τον έχοντα την επιμέλεια του ανηλίκου για την 
αγορά των ανωτέρω ειδών και την υποβολή των σχετικών 
αποδείξεων στην αρμόδια υπηρεσία του Υπουργείου Οι¬ 
κονομικών. 

Η εκτέλεση του ως άνω σκοπού μπορεί να πραγματο¬ 
ποιείται και από το Γραφείο της Άμεσης Διαχείρισης είτε 
δια της απευθείας αγοράς των ειδών και παράδοσης τους 
στους δικαιούχους, είτε δι’ απόδοσης του ποσού στο γο¬ 
νέα ή τον έχοντα την επιμέλεια, σε περίπτωση που υπο¬ 
βάλλονται σ’ αυτή οι σχετικές αιτήσεις. 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 3 Ιανουάριου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. (2) 

Υπαγωγή στην άμεση διαχείριση του Υπουργείου Οικονο¬ 
μικών της κληρονομιάς Σελινας συζ. Ιωάννη Παναγά- 
κου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 9.10.1973 ιδιόγραφη διαθήκη της Σελινας 
συζ. Ιωάννη Παναγάκου, που δημοσιεύθηκε με το αριθ. 
3120/20.10.1983 πρακτικό του Μον. Πρωτοδικείου Αθη¬ 
νών, με την οποία αφέθηκαν στο Ελληνικό Δημόσιο μία 
ημιτετραόροφη οικοδομή στην οδό Στουρνάρη 41 και Κά- 
νιγγος 36 και μία τετραόροφη οικοδομή, με υπόγειο, στην 
οδό Μιλτιάδου 9 του Δήμου Αθηναίων, προς όφελος πολύ 
φτωχών ανθρώπων, οι οποίοι δεν έχουν σύνταξη και συ¬ 
γκεκριμένα για τη φτωχή γυναίκα που δεν έχει σύνταξη ή 
έχει μία πολύ μικρή σύνταξη ή για βοήθεια οποιουδήποτε 
φτωχού ο οποίος βρίσκεται σε ανάγκη. 

2. Το αριθ. 770/85 πιστοποιητικό κληρονομητηρίου του 
Πρωτοδικείου Αθηνών, το οποίο εκδόθηκε δυνάμει της 
αριθ. 3533/84 απόφασης του Μονομελούς Πρωτοδικείου 
Αθηνών κια με το οποίο πιστοποιήθηκε ότι ο Ιωάννης Πα- 


ναγάκος του Δημητρίου, σύζυγος της διαθέτιδας, είναι 
κληρονόμος αυτής κατά ποσοστό 1/2 εξ αδιαιρέτου εφ’ 
απάσης της κληρονομιαίας περιουσίας της. 

3. Την αριθ. 1007389/252/Α0011/7.2.96 (ΦΕΚ 6/ 

5.3.96 τ. ΠΑΡΑΡΤΗΜΑ) απόφαση του Υπουργού Οικονο¬ 
μικών, με την οποία έγινε αποδεκτή εκ μέρους του Ελληνι¬ 
κού Δημοσίου η παραπάνω κληρονομιά. 

4. Τις διατάξεις των άρθρων 36 και 46 του ΑΝ 2039/ 
1939. 

5. Την από 7.10.96 γνωμοδότηση του Συμβουλίου Εθνι¬ 
κών Κληροδοτημάτων. 

6. Την αριθ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών, με 
την οποία ανατέθηκαν αρμοδιότητες του Υπουργού Οικο¬ 
νομικών στους Υφυπουργούς Οικονομικών (ΦΕΚ 922/ 

7.10.96 τ.Β ). 

Με πρόταση του Υφυπουργού Οικονομικών αποφασί¬ 
ζουμε: 

Άρθρο μόνο 

Υπάγουμε στην άμεση διαχείριση του Υπουργείου Οικο¬ 
νομικών την κληρονομιά της Σελινας συζ. Ιωάννη Παναγά- 
κου που αποτελείται από το 1 /2 εξ αδιαιρέτου: α) μιας ημι- 
τετραόροφης οικοδομής στην οδό Στουρνάρη, αρ. 41 και 
Κάνιγγος, αριθ. 36, που είναι κτισμένη σε οικόπεδο 164 
Μ2 και β) μιας τετραόροφης, με υπόγειο, οικοδομής στην 
οδό Μιλτιάδου, αριθ. 9, που είναι κτισμένη σε οικόπεδο 
231 Μ2 προς όφελος πολύ φτωχών ανθρώπων οι οποίοι 
-δεν έχουν σύνταξη και συγκεκριμένα για τη φτωχή γυναίκα 
που δεν έχει σύνταξη ή έχει μία πολύ μικρή σύνταξη ή προς 
βοήθεια οποιουδήποτε φτωχού ο οποίος βρίσκεται σε 
ανάγκη. 

Στον Υφυπουργό Οικονομικών αναθέτουμε τη δημο¬ 
σίευση και την εκτέλεση του παρόντος διατάγματος. 

Αθήνα, 24 Δεκεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
- * - 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 2087264/12687/0022 (3) 

Καθορισμός ωριαίας αποζημίωσης διδασκόντων στα μου¬ 
σικά σχολεία. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1566/85 (ΦΕΚ 167/τ.Α), «Δομή 
και λειτουργία της πρωτοβάθμιας και δευτεροβάθμιας εκ¬ 
παίδευσης και άλλες διατάξεις*. 

2. Τη Γ2/3345/2.9.88 Υ.Α. «Ίδρυση και λειτουργία των 
μουσικών σχολείων» που κυρώθηκε με το άρθρο 16 του Ν. 
1824/88. 

3. Τις διατάξεις του άρθρου 14 του Ν. 1771 /88 «Τροπο¬ 
ποίηση και συμπλήρωση του συστήματος εισαγωγής στην 
Τριτοβάθμια Εκπαίδευση και άλλες διατάξεις». 

4. Το άρθρο 40 του Ν. 849/78 (ΦΕΚ 232/τ.Α·) «Περί 

παροχής κινήτρων δια την εν'ισχυσιν της περιφερειακής 
και οικονομικής αναπτϋξεως της χώρας». 

5. Το άρθρο 8 του Ν. 2129/93. 

6. Τη σχετική εισήγηση της Καλλιτεχνικής Επιτροπής με 
την οποία προτείνεται η αναπροσαρμογή της αποζημίω¬ 
σης των ιδιωτών μουσικών που διδάσκουν στα μουσικά 
σχολεία της Δευτεροβάθμιας εκπαίδευσης. 

7. Το ότι από τις διατάξεις της απόφασης αυτής προκα- 
λείται δαπάνη σε βάρος του κρατικού προϋπολογισμού 
ύψους δρχ. 94.760.000 περίπου για το τρέχον οικονομικό 
έτος και 198.631.000 για κάθε ένα από το επόμενα οικο¬ 
νομικά έτη. 

Η ανωτέρω δαπάνη καλύπτεται με τροποποίηση του 
κρατικού προϋπολογισμού και συγκεκριμένα με ισόποση 
αυξομείωση του: 

α: Μείωση της πίστωσης του ΚΑΕ 5184 του ειδικού φο¬ 
ρέα 19-110 του ΥΠ.Ε.Π.Θ. κατά δρχ. 94.760.000. 

β: Αύξηση της πίστωσης του ΚΑΕ 2272 του ειδικού φο¬ 
ρέα 085 «επιχορήγηση σε Ν. Α. για δαπάνες εκπαίδευσης» 
του προϋπολογισμού των ακολούθων Περιφερειακών 
Διοικήσεων με το έναντι εκάστης, ποσό. 

Περιφερειακή Διοίκηση Ζακύνθου 1.880.000. 

Περιφερειακή Διοίκηση Ιωαννίνων 18.200.000. 

Περιφερειακή Διοίκηση Αχαιός 4.100.000. 

Περιφερειακή Διοίκηση Κέρκυρας 17.500.000. 

Περιφερειακή Διοίκηση Ρεθύμνου 5.500.000. 

Περιφερειακή Διοίκηση Λάρισας 3.200.000. 

Περιφερειακή Διοίκηση Θεσσαλονίκης 5.000.000. 

Περιφερειακή Διοίκηση Λευκάδας 2.300.000. 

Περιφερειακή Διοίκηση Ροδόπης - Έβρου 
3.000.000. 

Περιφερειακή Διοίκηση Δωδεκανήσου 2.600.000. 

Περιφερειακή Διοίκηση Μεσσηνίας 3.900.000. 

Περιφερειακή Διοίκηση Λέσβου 1.500.000. 

Περιφερειακή Διοίκηση Καρδίτσας 1.100.000. 

Περιφερειακή Διοίκηση Σερρών 1.100.000. 

Περιφερειακή Διοίκηση Δράμας - Καβάλας - Ξάνθης 
1.900.000. 

Περιφερειακή Διοίκηση Αθηνών - Πειραιώς. 

ί. Διαμέρισμα Αθηνών 6.100.000. 

ϋ. Διαμέρισμα Πειραιώς 1.000.000. 

Περιφειρειακή Διοίκηση Ανατολ. Αττικής 14.880.000. 

ΣΎΝΟΛΟ 94.760.000 

Για την οποία έχει εκδοθεί η αριθμ. 2087248/31.12.96 
απόφαση του Υπουργού Οικονομικών. 

8. Την αριθμ. 1107147/1239/0006Α74.10.96 από¬ 
φαση ανάθεσης αρμοδιοτήτων του Υπ. Οικονομικών 
στους Υφυπουργούς Οικονομικών, αποφασίζουμε: 

1. Ορίζουμε την αποζημίωση των ιδιωτών μουσικών που 
διδάσκουν μαθήματα μουσικής και ασκήσεις στα μουσικά 
σχολείας της Δευτεροβάθμιας Εκπαίδευσης σύμφωνα με 
την παράγραφο 8 της Γ2/3345/2.9.88 Υπουργικής Από¬ 
φασης που κυρώθηκε με το άρθρο 16 του Ν. 1824/88 ως 
ακολούθως: 

Α. Αποζημίωση - ωριαία αντιμισθία για κάθε ώρα διδα¬ 
σκαλίας ίση με το 1 /70 {ένα εβδομηκοστό) των μηνιαίων 
αποδοχών του εισαγωγικού ΜΚ του κλάδου ΠΕ 16 χωρίς 
επίδομα οικογενειακών βαρών εφόσον καλύπτουν κενά 
διδασκαλίας μέχρι και είκοσι μία (21) ώρες. 

Β. Περιοδική, ανά διδακτικό τρίμηνο αποζημίωση για 
πρόσθετη απασχόληση στην εκπαιδευτική διαδικασία, η 
οποία παρέχεται για πενήντα τέσσερις (54) ώρες για κάθε 


ένα από τα τρία τρίμηνα του διδακτικού έτους. 

Το σύνολο των ωρών της αποζημίωσης για κάθε διδα¬ 
κτικό τρίμηνο είναι ίσο με το γινόμενο των πενήντα τεσσά¬ 
ρων (54) ωρών επί το κλάσμα του οποίου αριθμητής είναι 
οι ώρες εβδομαδιαίας διδασκαλίας και παρονομαστής το 
υποχρεωτικό ωράριο εβδομαδιαίας διδασκαλίας του εισα¬ 
γωγικού ΜΚ του κλάδου ΠΕ 16. 

Το ύψος της αποζημίωσης αυτής για κάθε ώρα πρόσθε¬ 
της απασχόλησης είναι ίσο με το ένα εξηκοστό (1 /60) των 
μηνιαίων αποδοχών του εισαγωγικού ΜΚ του κλάδου ΠΕ 
16 χωρίς επίδομα οικογενειακών βαρών. 

Η αποζημίωση αυτή καταβάλλεται στο τέλος κάθε διδα¬ 
κτικού τριμήνου και υπολογίζεται επί των αποδοχών της 
τελευταίας ημέρας κάθε διδακτικού τριμήνου. 

2. Η ισχύς της απόφασης αυτής αρχίζει από 1,9.1996 
οπότε παύει να ισχύει η 2025200/2919/0022 κοινή από¬ 
φαση των Υπουργών Οικονομικών και Εθνικής Παιδείας 
και θρησκευμάτων. 

Η απόφαση αυτή να δημοσιευθεί στην Εφημερίδα της 
Κυβερνήσης. 

Αθήνα, 30 Δεκεμβρίου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΚΣ/ΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

- Ψ - 

Αριθ. 2087200/12685/0022 (4) 

Αύξηση επιδόματος υπαλλήλων Ο.Υ.Θ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τιςδιατάξειςτου άρθρου 17του Ν. 2307/1995 (ΦΕΚ 
113/15.6.1995 τ.Α') «Προσαρμογή νομοθεσίας αρμοδιό¬ 
τητας Υπουργείου Εσωτερικών στις διατάξεις για τη Νο¬ 
μαρχιακή Αυτοδιοίκηση και άλλες διατάξεις». 

2. Τις διατάξειςτου άρθρου 27του Ν. 2081/1992 (ΦΕΚ 
154/Α710.9.1992). 

3. Τις διατάξεις του άρθρου 40 του Ν. 849/1978 (ΦΕΚ 
232/Α71978). 

4. Την με αρ. 236/6.8.1996 πράξη του Διοικητικού Συμ¬ 
βουλίου του Ο.Υ.Θ. 

5. Την αριθ. 1107147/1239/0006Α74.10.96 απόφαση 
του Πρωθυπουργού και Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών». 

6. Το γεγονός ότι από την απόφαση αυτή προκαλείται 
δαπάνη σε βάρος του Προϋπολογισμού του Ο.Υ.Θ. ύψους 
33,000.000 δρχ. για το τρέχον οικονομικό έτος και 
132.000.000 δρχ. για καθένα από τα επόμενα οικονομικά 
έτη, η οποία βαρύνει τον ΚΑΕ 239 όπου υπάρχει σχετική 
πίστωση, αποφασίζουμε: 

1. Αυξάνουμε το ύψος του προβλεπόμενου από τις δια¬ 
τάξεις του άρθρου 17 του Ν 2307/1995 ειδικού επιδόμα¬ 
τος, από 20.000 δρχ. που είχε καθορισθεϊ με την αρ. 
2063230/7638/0022/4.10.1995 (Κ.Υ.Α. ΦΕΚ 850/Β7 
1995) σε τριάντα πέντε χιλιάδες (35.000) δρχ. το μήνα 
από 1.10.96 για κάθε ένα από τους υπαλλήλους του Ορ¬ 
γανισμού Ύδρευσης θεσ/νίκης που αναφέρονται στην 
παραπάνω διάταξη, λόγω της απασχόλησής τους με τα 
πρόσθετα καθήκοντα της βεβαίωσης, είσπραξης και από¬ 
δοσης στον Οργανισμό Αποχέτευσης Θεσ/νίκης (Ο.Α.Θ.) 

των τελών χρήσεως υπονόμων. 

2. Κατό τα λοιπά ιοχύει η με αρ. 2063230/7638/0022/ 
4.10.1995 Κ.Υ.Α. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 30 Δεκεμβρίου 1996 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΑΚΕΔΟΝΙΑΣ - ΘΡΑΚΗΣ 

Ν. ΧΡΙ ΣΤΟΛΟ ΥΛΑΚΗΣ ΦΙΛ. ΠΕΤΙΑΛΝ1Κ0Σ 

-♦- 

Αριθ. Τ 9788/99/Γ0019 (5) 

Ρύθμιση θεμάτων τελωνειακής επιτήρησης της ελεύθε¬ 
ρης ζώνης Ηρακλείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγρ. 3 του άρθρου 66 του Ν. 
1165/18 «περί τελωνειακού κώδικα» που αντικαταστά- 
θηκε με το άρθρο 16 του Ν. 2386/96 (ΦΕΚ 43/Α/ 
7.3.96). 

2) Τις διατάξεις του κανονισμού (ΕΟΚ) 2913/92 περί 
θεσπίσεως κοινοτικού τελωνειακού κώδικα. 

3) Τις διατάξεις του κανονισμού (ΕΟΚ) 2454/93 για τον 
καθορισμό ορισμένων διατάξεων εφαρμογής του κανονι¬ 
σμού (ΕΟΚ) 2913/92 περί θεσπίσεως του κοινοτικού τε¬ 
λωνειακού κώδικα. 

4) Την αριθ. Η. 906/10/Γ0019/4.11.96 ΑΥΟ περί ανα¬ 
καθορισμού των ορίων της ελεύθερης ζώνης Ηρα¬ 
κλείου. 

5) Την ανάγκη καθορισμού ορισμένων λειτουργικών θε¬ 
μάτων της ελεύθερης ζώνης Ηρακλείου στα πλαίσια της 
αριθ. Τ. 10970/93 ΑΥΟ που κοινοποιήθηκε με την αριθ. 
Τ. 20/76/Γ0019/2.1.95 ΕΔΥΟ. 

6) Την αριθ. 1 107/47/0006Α/4.10.96 απόφαση του 
Πρωθυπουργού και Υπουργού Οικονομικών περί ανάθε¬ 
σης αρμοδιοτήτων Υπουργού Οικονομικών στους Υφυ¬ 
πουργούς Οικονομικών. 

7) Το γεγονός ότι η απόφαση αυτή δεν προκαλεί δα¬ 
πάνη σε βάρος του προϋπολογισμού, αποφασίζουμε: 

Άρθρο 1 

Περίφραξη της ελεύθερης ζώνης 

Η περίφραση της ελεύθερης ζώνης όπως αυτή καθορί¬ 
ζεται στην αριθ. Η. 906/10/Γ0019/4.1196 ΑΥΟ αποτε- 
λείται από: 

Μανδρότοιχο ύψους τουλάχιστον δύο (2) μέτρων επί 
του οποίου τοποθετείται ακανθωτό συρματόπλεγμα 
ύψους τουλάχιστον 0,50 μέτρου για τις πλευρές που επι¬ 
κοινωνούν με δρόμο ή με κατοικημένες περιοχές. 

Συρματόπλεγμα πυκνής πλέξης, το ύψος του οποίου 
καθορίζεται ανάλογα με τις ειδικότερες συνθήκες από 
κοινού από το Λιμενικό Ταμείο Ηρακλείου και το Τελωνείο 
Ηρακλείου για τις πλευρές που επικοινωνούν με επιτη¬ 
ρούμενο χώρο του λιμανιού ή με χώρο στον οποίο δεν είναι 
δυνατή η ελεύθερη προσπέλαση προσώπων ή μεταφορι¬ 
κών μέσων. 

Άρθρο 2 

Οργάνωση τελωνειακής επιτήρησης 

1. Το Τελωνείο Ηρακλείου θα οργανώνει τις υπηρεσίες 


του με τρόπο που να εξασφαλίζεται η παραλαβή και ταξι¬ 
νόμηση των αντιγράφων των εγγράφων μεταφοράς που 
παραδίδονται από τον επιχειρηματία (Λ.Τ.Η.), του οποίου 
η λογιστική αποθήκης έχει εγκριθεϊ με απόφαση του Γεν. 
Δ/ντή Τελωνείων καθώς και η θεώρηση των βεβαιώσεων 
του τελωνειακού χαρακτήρα των εμπορευμάτων σύμφωνα 
με το άρθρο 170 παρ. 4 του κώδικα (Καν. 2913/92 και το 
άρθρο 816 του κανονισμού Εφαρμογής 2454/93). 

2. Το ως άνω τελωνείο θα προβεί στην οργάνωση κλιμα¬ 
κίου ψορτώσεων, το οποίο θα βεβαιώνει την άμεση έξοδο 
των εμπορευμάτων που έχουν καταχωρηθεί στη λογιστική 
αποθήκης, κάνοντας πράξη επί του εγγράφου φόρτωσης, 
όπου θα αναφέρεται το όνομα του πλοίου και το επόμενο 
λιμάνι προορισμού. 

Άρθρο 3 

Έλεγχος λογιστικής αποθήκης 

1. Ο έλεγχος της τηρούμενης από τον επιχειρηματία 
(Λ.Τ.Η.) λογιστικής αποθήκης γίνεται από συνεργείο το 
οποίο συγκροτείται με απόφαση της ΣΤ’ Επιθεώρησης Τε¬ 
λωνείων και αποτελείται από: 

α) Έναν Προϊστάμενο Τμήματος του Τελωνείου Ηρα¬ 
κλείου, ως Πρόεδρο. 

β) Έναν ελεγκτή του Τελωνείου Ηρακλείου και 

γ) Έναν υπάλληλο του ως άνω Τελωνείου, αρμόδιο για 
την ταξινόμηση των καταχωρηθέντων στη λογιστική απο¬ 
θήκης εγγράφων μεταφοράς. 

2. Ο έλεγχος της λογιστικής αποθήκης διενεργείται 
τουλάχιστον μια φορά ετησίως. 

Τα αποτελέσματα του διενεργούμενου ελέγχου κατα¬ 
γράφονται σε έκθεση που συντάσσεται και υπογράφεται 
από το συνεργείο ελέγχου και προσυπογράφεται από εκ¬ 
πρόσωπο της επιχείρησης. 

Η έκθεση ελέγχου συντάσσεται σε δύο αντίτυπα, εκ των 
οποίων το πρώτο παραδίδεται στην επιχείρηση και το δεύ¬ 
τερο στο τελωνείο ελέγχου, αντίγραφο της έκθεσης απο- 
στέλλεται από το τελωνείο ελέγχου στην αρμόδια Επιθεώ¬ 
ρηση Τελωνείων και στη Γενική Δ/νση Τελωνείων και 
Ε.Φ.Κ. 

Άρθρο 4 

Χωρίς να θίγονται οι διατάξεις του άρθρου 3 της αριθ. Τ 
10970/110/14.12.93 ΑΥΟ, τα ευρισκόμενα στο χώρο του 
λιμανιού εκτός της ελεύθερης ζώνης εμπορεύματα, μπο¬ 
ρούν να εισέρχονται στην ελεύθερη ζώνη και να καταχω- 
ρούνται στην τηρούμενη από το Λ.Τ.Η. λογιστική αποθή¬ 
κης, με δήλωση του Λ.Τ.Η. προς το τελωνείο που συντάσ- 
σεται εις διπλούν. Το δεύτερο αντίτυπο της δήλωσης αυ¬ 
τής επί του οποίου αναγράφονται ο αριθμός κατσχώρησης 
στη λογιστική αποθήκης και υπάρχει πράξη εισόδου του 
τελωνείου ελέγχου, χρησιμεύει για την πίστωση του σχετι¬ 
κού δηλωτικού. 

Άρθρο 5 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 31 Δεκεμβρίου 1996 

Ο ΥΦΥΠΟΥΡΓΟΣ 

ΓΕΏΡΓΙΟΣ ΔΡΥΣ 

Αριθ. Φ2/1224 (6) 

Απόφαση αριθ. 595 

Έγκριση κυκλοφορίας Μετρητών Υγρών Καυσίμων τύ¬ 
που ΥΙΕϋΙΖ ΤΕ-18 2,5". 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Τ.Α726.7.85). 

2. Το Π.Δ. 397/88 «Οργανισμός του Υπουργείου Εμπο¬ 
ρίου». 

3. Τις διατάξεις του ΠΔ 524/78 «περί κωδικοποιήσεως 
εις ενιαϊον κείμενον των ισχυουσών διατάξεων των αναφε- 
ρομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών». 

4. Το άρθρο 28 της Υπουργικής Απόφασης Φ3/ 
2587/78 «περί κωδικοποιήσεως αποφάσεων επί των Μέ¬ 
τρων και Σταθμών» (ΦΕΚ 70/τ.Β'/26.1.79) όπως τροπο¬ 
ποιήθηκε με την ΥΑ Β1/15073/86 (ΦΕΚ 846/τ.Β7 
4.12.86). 

5. Την με αριθμ. Β3/54/13.5.96 απόφαση του Υφυ¬ 
πουργού Εμπορίου «εξουσιοδότηση για υπογραφή εγγρά¬ 
φων» κ.λπ. 

6. Το με αριθμ. 1884/26.2.91 πιστοποιητικό παραγω¬ 
γής του Υπουργείου Βιομηχανίας και Εμπορίου της Τούρ¬ 
κικης Δημοκρατίας, καθώς και το με αριθμ. 06/3749/ 
26.4.89 πιστοποιητικό ποιοτικής καταλληλότητας του 
Τούρκικου Ινστιτούτου Προτύπων. 

7. Την από 15.11.96 αίτηση της προσωπικής επιχείρη¬ 
σης Γεώργιος X. Βρεττός (19ον χιλ/τρο Αθηνών - Κορίν- 
θου - Ασπρόπυργος, ΤΚ 19300), αποφασίζουμε: 

1. Εγκρίνουμε την κυκλοφορία στην Ελλάδα του Με¬ 
τρητή Υγρών Καυσίμων Μοντέλου ΥΙΕΟΙΖ και τύπου 
ΤΕ-18 2,5”, που κατασκευάζει ο Τούρκικος Οργανισμός 
ΥΙΕ-5Α 5ΑΥΑ0 ΡΟΜΡΑ νΕ ΜΑΚΙΝΑ 5ΑΝ.1/Ε ΤΙΟ ΕΤϋ 5ΤΙ 
και εισάγει στη χώρα μας η ατομική επιχείρηση Γεωργίου 
X. Βρεττού (19ον χιλ. Εθνικής οδού Αθηνών - Κόρινθου, 
ΤΚ 19300 Ασπρόπυργος). 

2. Χαρακτηριστικά του Μετρητή Υγρών Καυσίμων 
ΥΙΕϋΙΖ: 

Τύπος Μετρητή: ΤΕ-18 
Βασικό Μέγεθος: 2,5” 

Ρυθμός Ροής Ανώτατος: 750 Ε/ΜΜ 
Ρυθμός Ροής Κατώτατος: 75 Ε/ΜΜ 
Πίεση Λειτουργίας: 10,5 ΒΑΡ. 

Ο ανωτέρω μετρητής πρέπει να σφραγίζεται στα σημεία 
ρύθμισης της ακρίβειας του ογκομετρητή σύμφωνα με τα 
άρθρα 388 και 391 της 14/89 Α.Δ. 

4. Για την εξακρίβωση της ταυτότητας του ανωτέρω Με¬ 
τρητή στους ελέγχους που γίνονται από τα αρμόδια όρ¬ 
γανα πρέπει να αναγράφονται επ’ αυτού σε σημείο που να 
διακρίνονται καλά οι ενδείξεις: 

α) Ο οίκος κατασκευής, 
β) Η ονομασία και ο τύπος του Μετρητή, 
γ) Η μονάδα μετρήσεως ήτοι: λίτρο, 
δ) Ο αριθμός εγκρίσεως κυκλοφορίας στην Ελλάδα του 
ανωτέρω Μετρητή, ήτοι: Φ2/1224/27.12.96 Υπουργείου 
Εμπορίου. 

5. Η νομιμοποίηση της κυκλοφορίας στην Ελλάδα των ανω¬ 
τέρω μετρητών γίνεται με την επικόλληση από την αρμόδια 
αρχή των σημάτων του αρχικού και περιοδικού ελέγχου Μέ¬ 
τρων και Σταθμών σύμφωνα με τις ισχύουσες διατάξεις. 


6. Η έγκριση αυτή μπορεί να ανακληθεί με απόφαση 
μας, εφόσον διαπιστωθεί από την Αρμόδια Αρχή, ότι δεν 
πληρούνται οι νόμιμες προϋποθέσεις και απαιτήσεις, 
ύστερα από αιτιολογημένη εισήγηση της Υπηρεσίας μας. 

7. Η απόφαση αυτή να δημοσιευθεί στην Εφημερίδα της 
Κυβερνήσεως άρθρο 28 της ΥΑ Φ3/2587/78 (ΦΕΚ 70/ 
τ.β /26.1.79) όπως τροποποιήθηκε με την Υ.Α. Β1 / 
15073/86 και ισχύει από την ημερομηνία της δημοσίευ¬ 
σής της. 

Αθήνα, 27 Δεκεμβρίου 1996 

Με εντολή Υπουργού 
Ο Διευθυντής κ.α.α. 

Π. ΣΠΗΛΙΟΠΟΥΛΟΣ 

-♦- 

Αριθ. Φ2/1271 (7) 

Απόφαση αριθ. 596 

Έγκριση κυκλοφορίας Ηλεκτρονικής Κεφαλής - Ανα- 

γωγέας θερμοκρασίας - Όγκου : νΕΘΑ της Ιταλικής 

Εταιρείας ΘΚΕΙΡΟ Ι50ΙΕ 3ΡΑ. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/τ.Α726.7.85). 

2. Τις διατάξεις του Π.Δ. 397/88 «Οργανισμός του 
Υπουργείου Εμπορίου» (ΦΕΚ 185/τ.Α725.8.88). 

3. Τις διατάξεις του ΠΔ 524/78 «περί κωδικοποιήσεως 
εις ενιαϊον κείμενον των ισχυουσών διατάξεων των αναφε- 
ρομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών». 

4. Το άρθρο 28 της Υπουργικής Απόφασης Φ3/ 
2587/78 «περί κωδικοποιήσεως αποφάσεων επί των Μέ¬ 
τρων και Σταθμών» (ΦΕΚ 70/τ.Β726.1.79) όπως τροπο¬ 
ποιήθηκε με την ΥΑ Β1/15073/86 (ΦΕΚ 846/τ.Β/ 
4.12.86). 

5. Την Β3/54/13.5.96 απόφαση του Υφυπουργού 
Εμπορίου «εξουσιοδότηση για υπογραφή εγγράφων» 
κ.λπ. 

6. Την με αριθμ. 1.32.1 -5543/7.7.93 έγκριση του Ομο¬ 
σπονδιακού Ιδρύματος Φυσικής - Τεχνολογίας 
ΒΒΑΙΙΝδΟΗννΕΚΒ ϋΝϋ ΒΕΒΕΙΝ. 

7. Την από 26.11.96 της επιχείρησης ΙΝΤΕΟ ΕΤΟ (Με¬ 
νάνδρου 1, Τ.Κ. 14561 Κηφισιά), αποφασίζουμε: 

1. Εγκρίνουμε την κυκλοφορία στην Ελλάδα της Ηλε¬ 
κτρονικής Κεφαλής αναγωγέα θερμοκρασίας - Όγκου: 
ΥΕΘΑ της Ιταλικής Εταιρείας ΘΒΙΙΡΟ ΙδΟΙΕ 5ΡΑ ως πρό¬ 
σθετου εξοπλισμού σε ογκομετρητές με ηλεκτρικό σύ¬ 
στημα μέτρησης για πετρελαιοειδή και υγραέρια, που 
αντιπροσωπεύεται στην Ελλάδα από την Εταιρεία ΙΝΤΕΟ 
ΕΤΡ (Μενάνδρου αριθμ. 1, ΤΚ 14561, Κηφισιά-Αθήνα). 

2. Γ ια την εξακρίβωση της ταυτότητας των Ηλεκτρονι¬ 
κών αυτών Κεφαλών στους ελέγχους που γίνονται από τα 
αρμόδια όργανα, πρέπει να αναγράφονται επ' αυτών σε 
σημείο που να διακρίνονται καλά οι ενδείξεις: 

α) Οίκος Κατασκευής. 

β) Η ονομασία και ο τύπος της Ηλεκτρονικής Κεφαλής. 

γ) Η μονάδα μετρήσεως, ήτοι: λίτρο. 

δ) Ο αριθμός εγκρίσεως κυκλοφορίας στην Ελλάδα 
ήτοι: Φ2/1271/27.12.96 Υπουργείου Εμπορίου. 

3. Τα τεχνικά χαρακτηριστικά της Ηλεκτρονικής Κεφα¬ 
λής Αναγωγέα θερμοκρασίας - Όγκου - ΥΕΘΑ: 
α) θερμοκρασία λειτουργίας: από-40°0έως+ 110Ό. 
β) Η πυκνότηςτου υπό μέτρηση προϊόντος (πετρελαιο¬ 
ειδή και υγραέρια) στους 15°0 πρέπει να είναι από 500 
ΚΘ/Μ3 έως 1100 Κ(3/Μ 3 . 

γ) Ο όγκος του υπό μέτρηση προϊόντος (Πετρελαιοειδή, 
Υραέρια) ανάγεται σε θερμοκρασία αναφοράς 15Ό. 

5- Η νομιμοποίηση της κυκλοφορίας των Ηλεκτρονικών 
Κεφαλών ΥΕΘΑ γίνεται μετην επικόλληση από την αρμό¬ 
δια αρχή των σημάτων του αρχικού και περιοδικού ελέγχου 
Μέτρων και Σταθμών σύμφωνα μετις ισχύουσε διατά¬ 
ξεις. 

6. Η έγκριση αυτή μπορεί να ανακληθεί μεαπόφασή 
μας, εφόσον διαπιστωθεί από την Αρμόδια Αρχή, ότι δεν- 
πληρούνται οι νόμιμες προϋποθέσεις και απαιτήσεις, 
ύστερα από αιτιολογημένη εισήγηση της Υπηρεσίας μας. 

7. Η απόφαση αυτή να δημοσιευθεί στην Εφημερίδα της 
Κυβερνήσεως άρθρο 28 της ΥΑ Φ3/2587/78 (ΦΕΚ 70/ 
τ.β'/26.1.79) όπως τροποποιήθηκε με την Υ.Α. Β1/ 
15073/86 και ισχύει από την ημερομηνία της δημοσίευ¬ 
σής της. 

Αθήνα, 27 Δεκεμβρίου 1996 

Με εντολή Υπουργού 

Ο Διευθυντής κ.α.α. 

Π. ΣΠΗΛΙΟΠΟΥΛΟΣ 

-♦- 

Α,οιΟ. 33018 (8) 

Χορήγηση έκτακτης οικονομικής ενίσχυσης σε 17 μέλη 

του Μορφωτικού Εκπολιτιστικού Συλλόγου Μωαμεθα¬ 
νών «Η ΑΔΕΛΦΟΣΥΝΗ». 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/53 όπως 
συμπληρώθηκε με το άρθρο 38 του Ν.2224/94. 

2. Το άρθρο 27 του Ν.2081/92 (ΦΕΚ 154/Α/10.9.92) 
με το οποίο προστέθηκε νέο άρθρο, το άρθρο 29Α στο Ν. 
1557/85 «Κυβέρνηση και Κυβερνητικά Όργανα». 

3. Την υπ’ αριθμ. 2242/23.12.1996 απόφαση του Δ.Σ. 
του Ο.Α.Ε.Δ. (αριθμ. συνεδρ. 48/23.12.1996 που μας 
υποβλήθηκε με το υπ’ αριθμ. 8119616/30-12.1996 έγ¬ 
γραφό του, αποφασίζουμε: 

Εγκρίνουμε τη χορήγηση έκτακτης οικονομικής ενίσχυ¬ 
σης ποσού 150.000 δρχ. στον καθένα από τα 17 μέλη του 
Μμορφωτικού Εκπολιτιστικού Συλλόγου Μωαμεθανών «Η 
ΑΔΕΛΦΟΣΥΝΗ» ήτοι σύνολο 2.550.000 δρχ. (150.000 χ 
17μέλη = 2.550.000 δρχ.). 

Για την καταβολή του πιό πάνω ποσού ορίζεται υπόλο¬ 
γος διαχειρίστρια η προϊσταμένη της Τ.Υ. Αθηνών Σπυρο- 
πούλου Ανθή. 

Να εκδοθεί χρηματικό ένταλμα προπληρωμής και η 
απόδοση λογαριασμού να γίνει μέχρι 30.4.1997. 

Η προσκαλούμενη δαπάνη θα βαρύνει τον ΚΑΕ 2637 
«Εισφορά υπέρ γενικωτέρων κοινωνικών σκοπών» (Ν. 
2698/53 άρθρο 46 παρ. 1) και μεταφέρεται από τον ίδιο 
ΚΑΕ της Διοίκησης στον ίδιο ΚΑΕ του προϋπολογισμού 
της Περιφερειακής Διεύθυνσης Αττικής και Νήσων. 

Δεν απαιτείται η σύμπραξη του Υπουργού Οικονομικών, 


για το λόγο ότι η σχετική απόφαση δεν εμπίπτει στην παρ. 

3 του άρθρου 22 του Ν. 2362/95 (περί Δημοσίου Λογιστι¬ 
κού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 1996 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
- 4 - 

Αριθ. 33019 (9) 

Χορήγηση έκτακτης οικονομικής ενίσχυσης στους ανέρ¬ 
γους Ξενοδοχοϋπαλλήλους του Νομού Κέρκυρας. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/53 όπως 
συμπληρώθηκε με το άρθρο 38 του Ν.2224/94. 

2. Το άρθρο 27 του Ν.2081/92 (ΦΕΚ 154/Α/10.9.92) 
με το οποίο προστέθηκε νέο άρθρο, το άρθρο 29Α στο Ν. 
1557/85 «Κυβέρνηση και Κυβερνητικά Όργανα». 

3. Την υπ’ αριθμ. 22462/23.12.1996 απόφαση του Δ.Σ. 
του Ο.Α.Ε.Δ. (αριθμ. συνεδρ 48/23.12.1996 που μας 
υποβλήθηκε με το υπ’ αριθμ. 8119621/30.12.1996 έγ¬ 
γραφό του, αποφασίζουμε: 

Εγκρίνουμε τη χορήγηση έκτακτης οικονομικής ενίσχυ¬ 
σης ποσού 150.000 δρχ. στους άνεργους ξενοδοχοϋπαλ¬ 
λήλους του Νομού Κέρκυρας σύμφωνα με τις διατάξεις 
του άρθρου 46 του Ν.2698/53 όπως συμπληρώθηκε με το 
άρθρο 38 του Ν.Δ. 2224/94 με τις εξής προϋποθέσεις: 

α) Να είναι άνεργοι. 

β) Να μη λαμβάνουν τακτική επιδότηση ανεργίας. 

γ) Να έχουν πραγματοποιήσει κατά το έτος 1996 από 
60-99 ημερομίσθια στον κλάδο τους. 

δ) Το ετήσιο οικογενειακό εισόδημά τους να μην υπερ¬ 
βαίνει τα 4.000.000 δρχ. 

Η δαπάνη θα βαρύνει τον ΚΑ 2637 και ανέρχεται περί¬ 
που σε 150.000.000 δρχ. (1.000 χ 150.000 = 
15.000.000 δρχ.). 

Για την πραγματοποίηση της παραπάνω δαπάνης θα γί¬ 
νει μεταφορά πίστωσης 150.000.000 δρχ. από τον ΚΑΕ 
2647 «Εισφορές υπέρ γενικών και κοινωνικών σκοπών» 
(Ν. 2698/53 άρθρο 46) του προϋπολογισμού της Διοίκη¬ 
σης του ΟΑΕΔ στον ίδιο ΚΑΕ του προϋπολογισμού της Πε¬ 
ριφερειακής Διέυθυνσης Ηπείρου. 

Υπόλογος διαχειρίστρια ορίζεται η Προϊσταμένη της 
Υ.Ν. Κέρκυρας Μαρία Βανδώρου. 

Να εκδοθεί χρηματικό ένταλμα προπληρωμής και η 
απόδοση λογαριασμού να γίνει μέχρι 31.5.1997. 

Η εν λόγω δαπάνη δεν βαρύνει τον κρατικό προϋπολογι¬ 
σμό και δεν εμπίπτει στις διατάξεις της παρ. 3 του άρθρου 
22 του Ν. 2362/95 «περί Δημοσίου Λογιστικού». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

Αριθ. ΔΥ8/Α/2709/1304 (10) 

Χαρακτηρισμός του έργου: «Επέκταση και αναδιαρρύθ- 
μιση Τμήματος Επειγόντων Περιστατικών», Π.Γ. Νοσο¬ 
κομείου Αθηνών «Γ. Γεννηματάς» και ορισμός Φορέα 
εκτέλεσής του. 

ΟΙ ΥΠΟΥΡΓΟΙ 
ΥΓΕΙΑΣ ΚΑΙ ΠΡΟΝΟΙΑΣ 
ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.1418/84 «Δημόσια έργα και ρυθ¬ 
μίσεις συναφών θεμάτων» όπως τροποποιήθηκε με το Ν. 
2229/1994 και του Π.Δ. 609/1985 «Κατασκευή Δημο¬ 
σίων Έργων». 

2. Τις διατάξεις του Ν. 1397/1983 «Εθνικό Σύστημα 
Υγείας» και του Ν. 1579/1985 «Ρυθμίσεις για την εφαρ¬ 
μογή του Ε.Σ.Υ. κ.λπ.». 

3. Τις διατάξεις του Π.Δ. 51/1988 (ΦΕΚ19Α) «Οργανι¬ 
σμός Υπουργείου Περιβάλλοντος, Χωροταξίας και Δημο¬ 
σίων Έργων». 

4. Τις διατάξεις του Π.Δ. 138/1992 «Οργανισμός του 
Υπουργείου Υγείας και Πρόνοιας». 

5. Τις διατάξεις του Π.Δ. 102/1987 «Όργανα που απο¬ 
φασίζουν ή γνωμοδοτούν και ειδικές διατάξεις σε θέματα 
Έργων που εκτελούνται από τα Νομικά Πρόσωπα Δημ. Δι¬ 
καίου, που εποπτεύονται από το Υπουργείο Υγείας και 
Πρόνοιας». 


6. Τις διατάξεις του άρθρου 22 Ν. 2362/95. 

7. Την αριθμ. 32/3.9.1996 απόφαση του Δ.Σ. του Πε- 
ριφ. Γενικού Νοσοκομείου Αθηνών «Γ. Γεννηματάς». 

8. Την αριθμ. 3261/18.10.1994 απόφαση του Νομάρχη 
Αθηνών με την οποία κρίθηκε επαρκής η Τεχνική Υπηρε¬ 
σία του Νοσοκομείου, για όλες τις κατηγορίες των έργων 
(οικοδομικά και Η/Μ) κατά την έννοια των διατάξεων του 
Π.Δ. 102/1987, μέχρι του ποσού των 100.000.000 δρχ. 

9. Το γεγονός ότι δεν προκαλείται δαπάνη σε βάρος του 
Κρατ. Προϋπολογισμού, αποφασίζουμε: 

1. Το έργο «Επέκταση και αναδιαρρύθμιση Τμήματος 
Επειγόντων Περιστατικών του Περ. Γενικού Νοσοκομείου 
Αθηνών «Γ. Γεννηματάς», χαρακτηρίζεται ως έργο γενικό¬ 
τερης σημασίας και στο έργο αυτό έχουν εφαρμογή οι δια¬ 
τάξεις της παραγράφου 1γ του άρθρου 2 του Π.Δ. 102/ 
1987 (ΦΕΚ 60Α/6.5.1987). 

2. Ορίζουμε Προϊσταμένη Αρχή του έργου την Δ/νση 
Τεχνικών Υπηρεσιών του Υπουργείου Υγείας και Πρόνοιας 
και Δ/νουσα Υπηρεσία την Τεχνική Υπηρεσία του Π. Γεν. 
Νοσοκομείου Αθηνών «Γ. Γεννηματάς». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Δεκεμβρίου 1996 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ ΠΕΡ/ΝΤΟΣ ΧΩΡ/ΞΙΛΣ ϊ ΔΗΜ. ΕΡΓΩΝ 

ΚΩΝ/ΝΟΣ ΓΕΙΤΟΝΑΣ ΚΩΝ/ΝΟΣ ΛΑΛΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕ1_ΕΧ 223211 ΥΡΕΤΟΠ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μ αρτίου 21 Τ. Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 δρχ. 

Β" (Υπουργικές αποφάσεις κ.τλ.) 

50.000 >■ 

2.500 »> 

Γ (Διορισμοί, απολύσεις κ.τλ. Δημ. Υπαλλήλων) 

10.000 >■ 

500 

Δ' (Απαλλοτριώσεις, πολεοδομία κτλ.) 

50.000 

2.500 » 

Αναπτυξιακών Πράξεων (Τ.Α.Π.Σ.) 

25.000 

1.250 .» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 .» 

500 ■> 

Παράρτημα (Πίνακες επιτυχόντων διαγωνισμών) 

5.000 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 » 

Ανώτατου Ειδικού Δικαστηρίου (Α.Ε.Δ.) 

3.000 ■> 

150 

Ανωνύμων Εταιρειών & Ε.Π.Ε. 

250.000 

12.500 ■> 

Προκηρύξεων Α.Σ.Ε.Π. 

10.000 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 ·. 


* Οι συνδρομές του εσωτερικού προπληρώνονται στα Δημόσια Ταμείαπου δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττετα; στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 































